**Referat**

**Grupperådsmøde Rødovrespejderne 5. marts 2017**

**1. Formanden byder velkommen**

Formanden Sanne Dan Jensen bød velkommen

**2. Valg af dirigent og referent**

Gunver blev valgt som dirigent og referent.

**3. Beretning fra ledergruppe og bestyrelsen om gruppens arbejde generelt samt beretning fra de forskellige enheder**

Gruppens medlemstal ligger fortsat meget stabilt på ca. 75 medlemmer. Vi har 9 ledere, men har hos mikro og mini nået grænsen for hvor mange børn vi kan tage ind uden at få tilført nye lederkræfter. Vi har en meget god, homogen og positiv ledergruppe, og vi har med stor succes fået indsluset flere forældre som ledere i årets løb.

Vi lægger stor vægt på både at have aktiviteter i de enkelte grene, tilpasset de forskellige aldersgrene, og fælles aktiviteter i gruppen, hvor børnene knytter venskaber på tværs af alder og køn.

Omkring sommerferien stoppede Liselotte og Torben, som havde stået for mikro og mini, og de nye ledere, der tog over i mikro/mini grenene besluttede at flytte møderne tilbage til hverdagsaftener. Det betød at enkelte spejdere valgte at stoppe, men der er til gengæld kommet mange flere nye til, specielt i mikrogrenen, hvor vi også har været heldige at få forældre med som ledere.

Familiespejdergrenen har som et forsøg kørt uden decideret leder, men med to forældre som tovholdere. Det har fungeret rigtig godt, og der har været flere forskellige som har budt ind med planlægning og forberedelse af møderne, som stadig ligger hver anden søndag formiddag.

**4. Fremlæggelse af regnskab for det foregående år til godkendelse**

Gruppelederen gennemgik regnskabet for 2016, da kassereren ikke kunne være til stede. Gruppens driftregnskab balancerer og kontingentet holdes uændret. Regnskabet blev godkendt.

**5. Behandling af indkomne forslag**

Der var ikke indkommet nogen forslag, så punktet udgik.

**6. Væsentlige beslutninger om gruppens fremtid, herunder fremlæggelse af gruppens udviklingsplan**

Gunver gennemgik kort gruppens reviderede udviklingsplan, som ligger tilgængelig på hjemmesiden (www.rødovrespejderne.dk).

**7. Vedtagelse af budget for indeværende år, herunder fastlæggelse af kontingent.**

Budget for 2017 blev gennemgået og godkendt.

**8. Valg til bestyrelsen**

Bestyrelsen består af 9 medlemmer - 4 forældre, 3 ledere og to unge-repræsentanter

* Formand – Sanne Dan Jensen
* Kasserer - Henning Munch (nyvalg)
* Forældrerepræsentant – Iben Kiellberg
* Forældrerepræsentant – Heidi Holmdahl
* Gruppeleder - Gunver Sommer
* Lederrepræsentant – Mette Swain
* Lederrepræsentant – Line Hansen
* Unge-repræsentant – Lucas Vulipus
* Unge-repræsentant – Frederik Kiellberg

**9. Valg af suppleanter**

To forældrerepæsentanter valgt:

* Christian Eekholm
* Hanne Frank

**10. Valg til korpsrådet og divisionsrådet**

Line Hansen og Dan Friis Hansen valgt til korpsrådet.

Line Hansen, Dan Friis Hansen, Mette Swain, Anne Pipper Lauritsen og Gunver Sommer valgt til divisionsrådet.

**11. Valg af revisor og revisorsuppleant**

Som revisor blev Jørgen Hertz genvalgt

Som revisorsuppleant blev Christian Eekholm valgt

**12. Eventuelt**

Der blev spurgt til sommerlejren SL2017 og forældrene til de deltagerende spejdere vil, efter tilmeldingsfristen, blive indkaldt til et orienteringsmøde omkring det praktiske ifm lejren.

Flere forældre ønsker at deltage i ture og lejre, og vi er som regel meget glade for at være flere voksne. Så hvis lederne ikke lige spørger, så foreslå det bare selv.

Rødovre d. 9. marts 2017

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Sanne Dan Jensen Gunver Sommer

Formand Gruppeleder/referent